Бальніца ўніверсітэта Умеа

Універсітэцкая бальніца Умеа (шведск.: Norrlands universitetssjukhus (Nus)) — асноўная бальніца на поўначы Швецыі, размешчана ва Умеа. У бальніцы працуюць 5600 чалавек. Яна таксама з’яўляецца клінічнай бальніцай для універсітэта Умеа, адказным органам для медыцынскага факультэта, які мае 13 дэпартаментаў і 11 акадэмічных праграм. На факультэце вучыцца каля 2860 студэнтаў і 450 аспірантаў і працуе каля 1020 супрацоўнікаў, у тым ліку каля 500 выкладчыкаў і даследчыкаў. Гісторыя Бальніца была заснавана як лазарэт у 1784 годзе і была вядомая як жоўты дом (Gula huset) на Старгатан 28 ва Умеа. Там было восем месцаў догляду. Будынак да гэтага часу застаецца, але больш не выкарыстоўваецца як бальніца. Па меры пашырэння Умеа новая бальніца была пабудавана на Олідбакен (Ålidbacken) у цэнтры Умеа. Яна была пачата ў 1907 годзе (святкавала сваё стагоддзе ў 2007 годзе) і мела 134 месцы догляду. У 1918 годзе бальніца была дадаткова пашырана. У 1926 вочная клініка была завершана, у 1937 быў створаны новы аддзел педыятрыі, а ў 1957 былі адкрытыя гінекалагічны і акушэрскі аддзелы. Сёння ўсе першапачатковыя будынкі на Олідбакен былі знесены і заменены цяперашняй бальніцай. Забарона фатаграфавання была уведзена ў 2011 годзе Саветам графства Вестэрботэн са спасылкай на цэласнасць[удакладніць: камент.] пацыентаў і персаналу. Забарона, аднак, не абмяжоўвалася бальніцай, а была распаўсюджана на ўсе памяшканні Савета графства. Увядзенне забароны было сустрэта пратэстамі, у тым ліку з боку Шведскага тэлебачання, TV4 і Vasterbottens-Kuriren. Заўвагі Спасылкі Афіцыйны веб-сайт бальніцы ўніверсітэта Умеа Архівавана 3 красавіка 2014.